laion/Wikipedia-Exotic huggingface dataset:
ספנסר ליסט

ספנסר ליסט (באנגלית: Spencer List; נולד ב-6 באפריל 1998) הוא שחקן קולנוע וטלוויזיה אמריקאי. ליסט נולד בשנת 1998 בפלורידה. אחותו התאומה היא השחקנית פייטון ליסט. הופעתו הראשונה בטלוויזיה הייתה בפרק באופרת הסבון, "לחיות את החיים". בשנת 2003 הופיע בפרק בסדרת הטלוויזיה "חוק וסדר: מדור מיוחד". שנה לאחר מכן שיחק בתפקיד ילד קטן שמשחק על המדרגות בסרט הקולנוע "ספיידרמן 2". משנת 2004 הוא הופיע מעת לעת בסדרות טלוויזיה רבות בהן "פרינג'", "צרות טובות" ו"משפחת פוסטר". בשנת 2011 שיחק בתפקיד ראשי לצד מילה יובוביץ' בסרט הקולנוע "לגדל את בובי". ליסט הופיע בסרטי קולנוע רבים בהם "מקום לאהבה". בשנת 2022 שיחק בסרט הקולנוע "Exploited" לצד ויל פלץ. מדיה וקבצים בנושא ספנסר ליסט בוויקישיתוף ספנסר ליסט, ברשת החברתית אקס (טוויטר) ספנסר ליסט, במסד הנתונים הקולנועיים IMDb (באנגלית) ספנסר ליסט, באתר AllMovie (באנגלית) ספנסר ליסט, במסד הנתונים הקולנועיים KinoPoisk (ברוסית) 'Cobra Kai' Star Peyton List Recalls Brother's Heartbreaking College Essay, Showbiz Cheat Sheet, ‏6 במרץ 2022 Spencer List Net Worth, Age, Girlfriend, Family, Biography & More - TheWikiFeed, TheWikiFeed, ‏1 במרץ 2022 Get to Know Spencer List - He Appeared in More Than Four Hundred Commercials, Glamour Path, ‏ביולי 2021 Spencer List - Net Worth, Age, Height, Bio, Birthday, Wiki!, allfamousbirthday.com, ‏5 במאי 2021 Alison Willmore, Bringing Up Bobby, The A.V. Club, ‏4 באוגוסט 2012
ארוויקה

אווריקה (שוודית: Arvika) היא עיר בשוודיה, בירת קומין ארוויקה. העיר ממוקמת כ-380 ק"מ מערבית מסטוקהולם וכ-50 ק"מ מגבול עם נורווגיה. בקרבת היישוב קיימים שרידים של התיישבות מתקופת האבן ותקופת הברונזה. בשנת 1811 הכפר קיבל זכויות עיר, אך כבר בשנת 1829 זכויות אלו נלקחו ממנה. בשנת 1831 ליישוב הגיע תעלת מים הוא הפך לנמל פנימי חשוב. בשנת 1871 לאזור הגיע מסילת ברזל. בשנת 1911 היישוב קיבל זכויות עיר מחדש. במרכז העיירה נמצאת כנסייה שנבנתה בשנת 1647. בעיירה ממוקמות מספר מפעלים תעשייתיים. המעסיק הגדול של תושבי העיר הוא מפעל "וולוו ציוד בנייה". בשנת 1996 הוקם מפעל לייצור מכוניות ספורט מדגם אינדיגו 3000 שנסגר לאחר מספר שנים. מספר מפעלים גדולים שפעלו בעיר נסגרו בתחילת המאה ה-21 למשל מפעל "קרייר" לייצור ציוד קירור שפעל בעיר מעל ל-40 שנים עבר להונגריה. החל משנת 1992 בעיר נערך פסטיבל שנמשך 3 ימים במהלך יולי. בפסטיבל זה הופיעו להקות ידועות דוגמת דפש מוד, Nine Inch Nails, רויקסופ, קורן ועוד. האקלים בארוויקה הוא אקלים יבשתי. הטמפרטורות הגבוהות ביותר נמדדות בחודש יולי, עם ממוצע של 29.2 מעלות צלזיוס, והנמוכות ביותר בפברואר, עם 21.7– מעלות. מדיה וקבצים בנושא ארוויקה בוויקישיתוף אתר האינטרנט הרשמי של ארוויקה (בשוודית, באנגלית ובגרמנית)
מוחמד ותד (משפטן)

מוחמד ותד (נולד ב-18 באוגוסט 1980) הוא נשיא המכללה האקדמית רמת גן. לפני כן כיהן כפרופסור מן המניין וכדיקן בית הספר למשפטים במכללה האקדמית צפת, חוקר בכיר במכון למחקרי ביטחון לאומי (INSS) שליד אוניברסיטת תל אביב, עמית מחקר במכון למדיניות נגד טרור באוניברסיטת רייכמן, ועמית מחקר במרכז מינרבה לשלטון החוק במצבי קיצון של אוניברסיטת חיפה. ותד נולד וגדל בכפר ג'ת. סיים תואר ראשון במשפטים בשנת 2003 באוניברסיטת חיפה והתמחה בבית המשפט העליון אצל השופטת דליה דורנר. בשנת 2004 סיים תואר שני באוניברסיטה העברית בירושלים, ובשנת 2007 סיים דוקטורט באוניברסיטת קולומביה. את כל תאריו סיים בהצטיינות. בין השנים 2010–2014 היה הבעלים של שני משרדי עורכי דין בראש פינה ובעפולה. בשנת 2008 הצטרף ותד לסגל בית הספר למשפטים של המכללה האקדמית בצפת. בשנת 2017 הועלה לדרגת פרופסור חבר ובשנת 2018 מונה לדיקן בית הספר למשפטים. בשנים 2014–2016 שימש פרופסור אורח בבית הספר למשפטים ובמחלקה למדעי המדינה באוניברסיטת קליפורניה באירוויין. במהלך השנים זכה ותד מספר פעמים בפרס המרצה המצטיין מטעם המכללה האקדמית צפת. באפריל 2024 מונה לנשיא המכללה האקדמית רמת גן. מחקריו של ותד עוסקים בהיבטים ההשוואתיים והבין-לאומיים של המשפט הפלילי, ההיבטים ההשוואתיים של המשפט החוקתי, משפט בינלאומי, דיני מלחמה, דיני עינויים, דיני טרור, אתיקה מקצועית, רפואה ומשפט, ויחסי הגומלין בין המשפט לבין מדע המדינה. ב-2020 שימש נציג הפקולטות למשפט לבחירת היועץ המשפטי לכנסת. עורך ראשי של כתב העת הבינלאומי רפואה ומשפט היוצא לאור מטעם הארגון העולמי לרפואה ומשפט (2015-2020). סגן נשיא בית-הדין למשמעת של לשכת עורכי הדין בישראל במחוז צפון (2014–2022). חבר מליאה, חבר וחבר נשיאות ואב בית הדין לאתיקה של מועצת העיתונות. חבר הנהלת המכון הישראלי לעיתונות. נשיא מועדון רוטרי סטלה מאריס-חיפה ויושב ראש פורום האתיקה של תנועת רוטרי ישראל (2020–2021) חבר הוועדה הציבורית הממליצה על מועמדים לתפקיד היועץ המשפטי לכנסת. חבר בוועדה הבוחנת של לשכת עורכי הדין בישראל. פרס צלטנר לחוקר צעיר בתחום המשפט לשנת 2020, מטעם הפקולטה למשפטים של אוניברסיטת תל אביב, תנועת רוטרי וקרן צלטנר. פרס החוקר הצעיר בתחום לימודי ישראל (בתחום המשפט) לשנת 2015, מטעם האגודה ללימודי ישראל. פרס הטוען הטוב ביותר בתחום המשפט הפלילי הבינלאומי לשנת 2007–2008, מטעם המוסד הבינלאומי ללימודי משפט פלילי בינלאומי. אות פול האריס מטעם קרן רוטרי העולמי על עשייתו ותרומתו לקהילה. מוחמד ותד, באתר המכללה האקדמית רמת גן מוחמד ותד, דבר הנשיא באתר המכללה האקדמית רמת גן מוחמד ותד, באתר המכללה האקדמית צפת מוחמד ס. ותד, "עתיד משותף לחברה הישראלית לחיזוק החוסן החברתי - תובנות והמלצות של הצוות לחשיבה חברתית", פרסום מיוחד, באתר המכון למחקרי ביטחון לאומי, 7 בפברואר 2022 מוחמד ותד, "הגנה על כבוד האדם גם במשפט הפלילי המהותי – הכיצד?", בבלוג שיח.זכויות@מינרבה, 31 באוקטובר 2022 מוחמד ותד, השלכות ביטול עילת הסבירות על זכויות הערבים בישראל, בתוכנית "סדר עולמי" באתר מאקו, 29 ביולי 2023 יערה שפירא, נציג הפקולטות למשפט בוועדה לבחירת יועמ"ש הכנסת - פרופ' מוחמד ותד, שתקף בעבר את חוק הלאום, באתר כאן – תאגיד השידור הישראלי, 20 ביולי 2020 יערה שפירא, נציג הפקולטות למשפט בוועדה לבחירת יועמ"ש הכנסת - פרופ' מוחמד ותד, שתקף בעבר את חוק הלאום, באתר כאן – תאגיד השידור הישראלי, 20 ביולי 2020 פרופסור מוחמד ותד קיבל את פרס צלטנר לחוקר צעיר, באתר NWS Report, ‏3 ביוני 2021
הדיוויזיה ה-339 (ורמאכט)

הדיוויזיה ה-339 (בגרמנית: 339. Infanterie-Division) הייתה דיוויזיית חיל רגלים של הוורמאכט שלחמה במלחמת העולם השנייה. דיוויזיית הרגלים ה-339 הוקמה בדצמבר 1940 כחלק מגל הגיוס ה-14 במחוז הצבאי ה-IX בתורינגיה. במאי 1941 היא הועברה לגבול עם ברית המועצות. לאחר מבצע ברברוסה, הדיוויזיה ה-339 נפרסה באוגוסט 1941 באזור העורפי של קבוצת ארמיות מרכז ליד ויטבסק ובוברויסק בבלארוס. מינואר 1942 עד ינואר 1943, הדיוויזיה ה-339 נלחמה בקרבות רז'ב עם ארמיית הפאנצר השנייה סביב בריאנסק. בקיץ 1943, הדיוויזיה נלחמה בקרב קורסק, עדיין כחלק מארמיית הפאנצר השנייה, תחת הקורפוס ה-55. באוקטובר 1943 הפכה הדיוויזיה לחלק מארמיית הפאנצר הרביעית תחת קבוצת ארמיות דרום. ב-2 בנובמבר 1943, לאחר שספגו אבדות כבדות בקרב הדנייפר, שרידי הדיוויזיה ה-339 שולבו עם שרידי דיוויזיות אחרות ויצרו את פלגת הקורפוס C, ואילו הדיוויזיה ה-339 עצמה פורקה. גאורג הוולקה (15 בדצמבר 1940 - ינואר 1942) - מת מהתקף לב קורט פפלוגראדט (ינואר - 8 בדצמבר 1942) מרטין רוניקה (8 בדצמבר 1942 - 1 באוקטובר 1943) וולפגנג לאנג (1 באוקטובר 1943 - 15 בנובמבר 1943) הדיוויזיה ה-339 באתר lexikon-der-wehrmacht (בגרמנית)
גסטון קרונל

גסטון קרונל (בצרפתית: Gaston Crunelle ‏ 18 באוגוסט 1898 בדואיי – 13 בינואר 1990) היה חלילן קלאסי ומורה צרפתי. משנת 1941 עד 1969 הכשיר קרונל כ-135 תלמידי חליל זוכי פרס ראשון בקונסרבטואר של פריז. בשנת 1969 החליף אותו החלילן ז'אן-פייר רמפל (זוכה הפרס הראשון לשנת 1944). נוסף לז'אן-פייר רמפל, לימד קרונל אין-ספור מוזיקאים, בהם רוז'ה קוט וג'יימס גולוויי. גסטון קרונל, באתר AllMusic (באנגלית) גסטון קרונל, באתר MusicBrainz (באנגלית) גסטון קרונל, באתר Discogs (באנגלית) Gaston Crunelle on Robert Bigio flute pages Biography of Gaston Crunelle on Flute page Gaston Crunelle's discography on Discogs Two pictures of Gaston Crunelle [https://www.youtube.com/watch?v=XYb4LqFrgPU Trois cadences de Reynaldo Hahn pour le concerto K.299 de Mozart with Gaston Crunelle and Pierre Jan ארגון מדיהמיוזיק, ג'יימס גולוויי
רוז'ה קוט

רוז'ה קוט (בצרפתית: Roger Cotte; ‏21 ביולי 1921, קלמאר – 1 במאי 1999, סאו פאולו) היה נגן חלילית ומוזיקולוג צרפתי. קוט לחמד מוזיקה בקונסרבטואר של פריז אצל גסטון קרונל, מ-1940 עד 1948. הוא הקים וניהל מאז 1953 את "קבוצת הכלים העתיקים של פריז". בשנת 1961 קיבל תואר דוקטור למוזיקולוגיה מאוניברסיטת סורבון, שם ניהל את מעבדת המוזיקולוגיה. הוא לימד חליל צד ב"סקולה קנטורום של פריז". מ-1984 עד 1992 לימד באוניברסיטה שח סאו פאולו, ברזיל, שם ייסד קבוצת מוזיקה עתיקה. הוא פרסם את "La musique maçonnique et ses musiciens", "Musique et symbolisme" וחוברת על שירי הבונים החופשיים. המחקר המוזיקלי שלו התמקד בז'אן-ז'אק רוסו ומוזיקה של הבונים החופשיים אצל מוצרט, בטהובן ויוהאן נפומוק הומל. 1958: Méthode complète de flûte à bec (ou flûte douce), Paris 1959: Encyclopédie des grands compositeurs, Paris 1961: Compositeurs français émigrés en Suède, thèse de doctorat, Paris 1973: Précis d'organologie, in: L'éducation musicale 1974: La musique maçonnique et ses musiciens, Paris Les textes de Voltaire mis en musique 1976: Jean-Jacques Rousseau musicien on the site of the BNF רוז'ה קוט, באתר AllMusic (באנגלית) רוז'ה קוט, באתר MusicBrainz (באנגלית) רוז'ה קוט, באתר Discogs (באנגלית) Roger Cotte, flûte on Musique classique forum Roger Cotte,La Musique maçonnique et ses musiciens.1975 (compte rendu) on Persée Roger Cotte A ARTE DA FLAUTA LA GUERRE on YouTube Musique et symbolisme on Cahiers d'ethnomusicologie סקירות מוזיקולוגיות: "מוזיקה וסימבוליות" ב"מחברות לאתנומוזיקולוגיה" Méthode complète de flûte à bec (ou flûte douce) La musique maçonnique et ses musiciens Jean-Jacques Rousseau musicien
דרכון הונגרי

דרכון הונגרי הוא מסמך נסיעה המונפק לאזרחי הונגריה, המאפשר להם לצאת אל מחוץ לגבולות הונגריה, ומזכה את נושאו להגנה וסיוע קונסולרי של הונגריה מול גורמים זרים. נכון לינואר 2022, נושאי דרכון הונגרי מורשים להיכנס ל-183 מדינות ללא צורך באשרת כניסה (הדרכון מאפשר נסיעה חופשית ומגורים בכל מדינות האיחוד האירופי ללא ויזה). על מנת לקבל את הדרכון, אין צורך בידיעת השפה ההונגרית.[דרוש מקור] בתחילתו היה הדרכון ההונגרי מאוד מוגבל ולא אפשר נסיעות רבות (בעיקר בגלל הגדילה הניכרת של הקומוניזם באירופה), והונפק רק עבור אזרחים הונגריים (לא כולל צאצאיהם). הדרכון כלל לא איפשר לנסוע למספר רב של מדינות, והוצבו דרישות אשרה גבוהות ממדינות המערב, כך שעל מנת לצאת מהונגריה ולגור/לעבוד במדינות כאלה ואחרות באירופה, ובמיוחד באסיה ובאמריקה, היה צריך לעבור תהליך ארוך בן כמה שנים, הכולל מספר שלבים: שלב ראשון: קבלת הזמנה רשמית (מקרוב משפחה, במקרים חריגים ניתן גם מחבר). שלב שני: קבלת הבטחה לתמיכה כספית מלאה מאדם אמיד המתגורר ביעד. שלב שלישי: קבלת אישור מדיני. שלב רביעי: הנפקת ויזה (ויזת עבודה/ויזת מגורים/ויזת סטודנט). מתהליך זה היו פטורים רק אזרחים הונגריים בעלי אזרחות של המדינה אליה הם רוצים לנסוע. גם אזרחים הונגריים שעברו את התהליך, לרוב, יכלו לצאת מהונגריה רק פעם אחת בשלוש שנים. אך, ב-1989, לאחר התמוטטות הקומוניזם ושיפור יחסיהם של אוסטריה והונגריה (עקב הפלת חומת הגבול של אוסטריה-הונגריה), מגבלות הדרכון הוקלו במידה ניכרת. נכון לינואר 2022, הדרכון נמצא במקום השמיני מבחינת רמת חופש הנסיעה שהוא מעניק, יחד עם הדרכון הפולני. הדרכון מעניק חופש נסיעה ללא ויזה ל-183 מדינות, בהן הממלכה המאוחדת (6 חודשים) וארצות הברית (90 ימים). לדרכון ההונגרי שני סוגים; דרכון ביומטרי ודרכון דיפלומטי. הדרכון הדיפלומטי מאפשר נסיעה למקומות האלו בתנאים האלו; מדינות האיחוד האירופי מאפשרות לבעלי אזרחות הונגרית לטייל, לעבוד ולגור ברחביהן ללא צורך באשרה. האזרחות ההונגרית מוענקת אך ורק לאזרחי הונגריה ולצאצאים ביולוגיים של אזרחי הונגריה (בן, נכד, נין). הזכאים לקבל דרכון הונגרי הם: כל אדם שנולד לפני 1 באוקטובר 1957 שמצליח להוכיח כי אביו הביולוגי בעל אזרחות הונגרית זכאי לקבל דרכון הונגרי ואזרחות. אדם אשר קשרו ההונגרי בא מצד אמו הביולוגית, רשאי לקבל דרכון הונגרי אך לא יוכל להעניק דרכון הונגרי לצאצאיו אם הם טרם נולדו. כל אדם שנולד לאחר 1 באוקטובר 1957 שמצליח להוכיח כי אביו הביולוגי או אמו הביולוגית בעל/ת אזרחות הונגרית, רשאי לקבל דרכון הונגרי ואזרחות, וגם רשאי להעניק דרכון ואזרחות הונגריים לצאצאיו גם אם הם טרם נולדו. למרות הקורונה: זה הדרכון הכי חזק בעולם לשנת 2022, באתר וואלה!, ‏1 בינואר 2022 The Economist, Economist Newspaper Limited, 1987. (באנגלית) שגרירות הונגריה בתל אביב
ספריית אל-בודיירי

ספריית אל-בודיירי היא ספרייה פרטית וארכיון ברחוב השלשלת בעיר העתיקה של ירושלים. בספרייה אוסף של כ-1,300 כתבי יד, המוקדמים בהם מהמאה ה-12. הספרייה הוקמה על בסיס האוסף האישי של שריף ירושלים במאה ה-18, שייח מוחמד אבן-בודייר. משפחת אל-בודיירי מאפשרת גישה לכתבי היד באמצעות שיתופי פעולה עם ארגוני מורשת ותרבות בינלאומיים. רוב כתבי היד כתובים בערבית, ומיעוטם בטורקית עות'מאנית ובפרסית. הספרייה והארכיון פתוחים לקהל הרחב, בתיאום מראש. ספריית אל-בודיירי צמחה מתוך האוסף של שריף ירושלים במאה ה-18, שייח מוחמד אבן-בודייר, שהיה איש דת סופי שלמד באל-אזהר, בן למשפחה אצילה שהגיעה מחיג'אז לירושלים במאה ה-9. בבעלותו של אבן-בודייר היו נכסים רבים, שאת חלקם ירש מאביו. הוא החל לאסוף כתבי יד בגיל 15, והרחיב את ספרייתו ללא הרף עד מותו בשנת 1805. לאחר מותו המקום נסגר והוזנח, עד שבשנת 2003 החליטה משפחת אל-בודיירי לשפץ את הספרייה ולפתוח אותה מחדש. לקראת הפתיחה נקלטו בספרייה 520 כתבי יד נוספים, שלוקטו מבני המשפחה. ספריית אל-בודיירי ממשיכה לפעול מביתו של השייח מוחמד אבן-בודייר, כפי שביקש בצוואתו. הספרייה פתוחה לקהל הרחב בתיאום מראש. בשנת 2008 החל תהליך של דיגיטציה ושימור האוסף, בשיתוף פעולה עם האיחוד האירופי כחלק מפרויקט שימור המורשת הבין-תרבותית במדינות הים התיכון (אנ'). הקטלוג הדיגיטלי של הספרייה הוא חלק מאוסף כתבי יד אסלאמיים שרוכזו באוסף היל על ידי אוניברסיטה במינסוטה. אוסף ספריית אל-בודיירי כולל כ-1,300 כתבי-יד מהמאה ה-12 ואילך, וכן עשרות ספרים מהמאה ה-20 ומסמכים היסטוריים של משפחת אל-בודיירי, בהם יומנים, התכתבויות אישיות ומסמכים משפטיים המתוארכים לתקופה העות'מאנית המאוחרת. רוב כתבי היד כתובים בערבית, ומיעוטם בטורקית עות'מאנית ובפרסית. בשנת 1987 פורסם קטלוג ובו 636 כתבי יד שהועתקו למיקרופילם 35 מ"מ. בשנת 2010 פורסם קטלוג מעודכן ובו גם כתבי היד שנוספו בשנת 2003. הנהלת הספרייה החלה ביצירת קטלוג מקיף חדש באביב 2010 וסיימה את העבודה על טיוטת הקטלוג בינואר 2011. על פי דו"ח של מרכז המחקר הפלסטיני-אמריקאי, כמחצית מכתבי היד בספרייה השתמרו היטב, רבע מהם זקוקים רק לכריכה מחודשת, והשאר במצב רעוע. באתר פרויקט שימור המורשת הבין-תרבותית במדינות הים התיכון מצוין שרוב כתבי היד בספרייה עוסקים בתולדות האסלאם ובסופיזם. באוסף נמצאים 6 כתבי יד ייחודיים, שלא ידוע על עותק נוסף שלהם. כתב היד העתיק ביותר באוסף, "המסר הקאשירי", נכתב בשנת 1167. מדיה וקבצים בנושא ספריית אל-בודיירי בוויקישיתוף Ruth Eglash, Arabic manuscripts from J'lem libraries to go online, באתר ג'רוזלם פוסט, ‏26 ביוני 2012 (באנגלית). אוסף ספריית אל-בודיירי, באתר Hill Museum & Manuscript Library (באנגלית). Resources: Archives and Libraries of Jerusalem, באתר מרכז המחקר הפלסטיני-אמריקאי (באנגלית).
יצחק יעקובוביץ' (רב)

הרב יצחק יעקובוביץ' הוא רבה של המועצה אזורית דרום השרון, ומחבר הספר 'אור יצחק'. לשעבר ראש מחלקת כשרות הייבוא ברבנות הראשית לישראל. החל את לימודיו התורנים בישיבת ניר והתקרב לרב דב ליאור, לאחר סיום מסלול ההסדר עבר לישיבת מרכז הרב שם התקרב לרב אברהם אלקנה שפירא ונהיה לאחד מתלמידיו הקרובים, בהיותו אברך בישיבה הוזמן בשנת תשמ"ג על ידו לשמש תחתיו בתפקיד ראש מחלקת כשרות הייבוא ברבנות הראשית תפקיד אותו מילא עד תום כהונתו בשלהי שנת תשנ"ג. שירת כרב צבאי והגיע לדרגת רב-סרן. בשנת תשמ"ד הוציא לאור את הספר "אור יצחק" - פעילות מבצעית בצה"ל בעתות שלום ומלחמה על פי ההלכה. הספר מכיל כ-180 עמ'. הספר התפרסם עקב הפסק ובו מובא ההיתר לצרף חילונים למניין, פסק אותו ציטטו רבנים נוספים בשלהי שנות התשעים התמנה לרבה האזורי של מועצה אזורית דרום השרון תפקיד בו הוא מכהן עד היום, לצד הרב יוסף שלוש. מתגורר בשכונת קריית משה בירושלים. יצחק יעקובוביץ', ברשת החברתית פייסבוק הרב יצחק יעקובוביץ'הנהגות וסיפורים על מרן רה"י הרב אברהם אלקנה כהנא שפירא זצ"ל, ניצני ארץ יח, תשע"ג. כל הכתבות על הרב יצחק יעקובוביץ', באתר ערוץ 7 ישי קרוב, רבנים נגד לונדון, "משתלח במוסד הרבנות", באתר ערוץ 7, 20 בפברואר 2013 הרב אבינר מצטט את הפסק הרב שרקי מצטט את הפסק
אהרון ספלינג

אהרון פ. ספלינג (Aaron Spelling; ‏22 באפריל 1923 – 23 ביוני 2006) היה מפיק טלוויזיה וקולנוע יהודי אמריקני. ספלינג היה מעורב, בתפקיד זה או אחר, כמעט במאתיים הפקות טלוויזיה, לרבות "סטארסקי והאץ'", "המלאכיות של צ'רלי", "ספינת האהבה", "שושלת", "טווין פיקס", "בברלי הילס 90210", "מלרוז פלייס" ו"מכושפות". בשל כך נחשב ספלינג לאחד המפיקים הפוריים והמצליחים בהיסטוריה של הטלוויזיה. ב-1991 הפיק את הקומדיה "בועות של אהבה". ספלינג נולד בדאלאס שבטקסס, למשפחה יהודית של מהגרים מפולין. הוא שירת בחיל האוויר של ארצות הברית ולאחר מכן למד באוניברסיטה המתודיסטית הדרומית, שם סיים את לימודיו בשנת 1949. לאחר סיום הלימודים עבר לניו יורק והתפרנס מעבודה כשחקן. הוא נישא לשחקנית קרולין ג'ונס ב-1953, והשניים עברו לקליפורניה. בשנת 1954 הצליח למכור מחזה ללהקת תיאטרון מצליחה, שניהלה ג'יין ויימן. הוא החל לכתוב להפקות טלוויזיה, ועבד עבור דיק פאואל. לאחר מותו של פאואל הקים חברת הפקה בשיתוף עם המפיק דני תומאס, ובשנת 1972 הקים חברת הפקה עצמאית, בשיתוף פעולה עם לאונרד גולדברג. בשנת 1986 הפכה החברה לחברה ציבורית, בשם "ספלינג אנטרטיינמנט". ספלינג התגרש מג'ונס בשנת 1965 ובשנת 1968 נישא לקארול ג'ין מארר, הידועה מאז בכינוי "קאנדי ספלינג". הוא אביה של השחקנית ויקטוריה דייבי ספלינג (הידועה כטורי ספלינג) ושל השחקן רנדל ג'ין ספלינג (הידוע כראנדי ספלינג). ביתו בלוס אנג'לס הוא הבית הגדול ביותר בקליפורניה המשמש למגורי משפחה אחת. ב-18 ביוני 2006 לקה ספלינג בשבץ באחוזתו בלוס אנג'לס. חמישה ימים לאחר מכן מת, בגיל 83. במותו הוריש ספלינג יותר מ-500 מיליון דולר וביתו המפורסם הוערך בסכום של 150 מיליון דולר. מדיה וקבצים בנושא אהרון ספלינג בוויקישיתוף אהרון ספלינג, במסד הנתונים הקולנועיים IMDb (באנגלית) אהרון ספלינג, באתר AllMovie (באנגלית) אהרון ספלינג, באתר Rotten Tomatoes (באנגלית) אהרון ספלינג, במסד הנתונים הקולנועיים KinoPoisk (ברוסית) סוכנויות הידיעות, נפטר המפיק האגדי ארון ספלינג, באתר ynet, 24 ביוני 2006 אהרון ספלינג, באתר "Find a Grave" (באנגלית)
נקודת בנסון

נקודת בנסון (באנגלית: Benson Point) היא לשון יבשה שאינה מכוסה קרח, היוצרת את הקצה הדרום-מערבי של האי ראגד באיי שטלנד הדרומיים, שבאנטארקטיקה. נקודת בנסון מהווה את הכניסה הצפונית-מערבית של מצר מורטון. נקודת בנסון ממוקמת 3.2 קילומטרים דרומית - מזרחית מכף שפילד; נקודת בנסון ממוקמת 4.6 קילומטרים מערבית - דרומית מנקודת ראדב; נקודת בנסון ממוקמת 6.33 קילומטרים מערבית - צפון-מערבית מנקודת דבילז שבאי ליווינגסטון. הנקודה התגלתה על ידי צידי כלבי ים בראשית המאה ה-19. הנקודה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2005 ובשנת 2009. הפסגה נקראת על שם אילוף בנסון (Elof Benson), שהיה הקצין הראשון של הבריג האמריקאי הרסיליה (Hersilia), אשר, בפיקודו של רב החובל ג'יימס שפילד (James Sheffield), הפליגה באיי שטלנד הדרומיים בעונות הקיץ האנטארקטי של שנים 1819–1820 ושל שנים 1820–1821. נתונים כליים
מוזיאון ג'יבלי

מוזיאון ג'יבלי (ביפנית: 三鷹の森ジブリ美術館) הוא מוזיאון המציג את עבודתו של אולפן ההנפשה היפני סטודיו ג'יבלי. המוזיאון ממוקם בפארק אינוקאשירה אשר נמצא בחלק המערבי של העיר טוקיו שביפן. המוזיאון משלב מאפיינים של מוזיאון ילדים, מוזיאון טכנולוגי, ומוזיאון לאמנויות, ומוקדש לאמנות ולטכניקת יצירת ההנפשה של סרטי סטודיו ג'יבלי. תכנון המוזיאון החל בשנת 1998. בניית המוזיאון החלה במרץ 2000. המוזיאון נפתח לציבור לראשונה ב-1 באוקטובר 2001. המקים של סטודיו ג'יבלי הייאו מיאזאקי עיצב בעצמו את המוזיאון תוך שימוש בסטוריבורדס אשר דומים לאלו בהם הם משתמש ליצירת סרטיו. העיצוב הושפע מאוד מארכיטקטורה אירופאית כגון הכפר קלקטה אשר באיטליה. אסור לצלם תמונות סטילס או סרטי וידאו בתוך המוזיאון, בין היתר על מנת שאנשים יוכלו לחוות לראשונה את המוזיאון במו עיניהם ואוזניים. בפברואר 2020 המוזיאון נסגר לאלתר כתוצאה ממגפת הקורונה. בהמשך המוזיאון נפתח מחדש, בתחילה רק לתושבי מיטקה, אך בספטמבר 2020 נפתח במחדש במלואו לציבור הרחב. בחדר התצוגה שבקומה התחתונה ישנה תצוגה המספקת מידע על ההיסטוריה והמדע של תחום ההנפשה, כולל זואיטרופ תלת־ממדי אשר מציג דמויות מהסרט השכן הקסום של טוטורו (1988). בקומה הראשונה ישנו גם דגם של אולפן הנפשה. ישנה גם תערוכה המכונה "היכן שהסרט נולד", אשר מכילה חמישה חדרים, ונועדה להציג את תהליך היצירה של סרטי הנפשה. ישנה גם תערוכה נוספת המדגימה את תהליך יצירת סרטי הנפשה, כולל שלב יצירת ההסקיצות, הסטוריבורד, יצירת תמונות המפתח, תהליך ה"Clean up", תהליך צביעת האיורים, ותהליך יצירת ציורי הרקע. בנוסף לתערוכות הקבע לאורך השנים המוזיאון אירח גם תצוגות של יצירות שהופקו על ידי אולפני הנפשה אחרים: מוזיאון ג'יבלי מציג מספר גם סרטים קצרים אשר הופקו באופן בלעדי למוזיאון ג'יבלי: הטיול הגדול של קורו (コロの大さんぽ) עכביש המים מונמון (水グモもんもん) מיי והחתלתול-אוטובוס (めいとこねこバス) היום בו קטפתי כוכב (星をかった日) ציד הלווייתנים (くじらとり) חיפוש אחר בית (やどさがし) זנב של מתאבק סומו (ちゅうずもう) מר בצק ונסיכת הביצה (パン種とタマゴ姫) ציד אוצרות (たからさがし) בורו הזחל (毛虫のボロ) כל אורח במוזיאון רשאי לצפות בסרט קצר פעם אחת בלבד במהלך ביקור בודד במוזיאון. מדיה וקבצים בנושא מוזיאון ג'יבלי בוויקישיתוף אתר האינטרנט הרשמי של מוזיאון ג'יבלי (באנגלית) מוזיאון ג'יבלי, ברשת החברתית אקס (טוויטר) מוזיאון ג'יבלי, סרטונים בערוץ היוטיוב מוזיאון ג'יבלי, הבלוג הרשמי מידע על חלק מהסרטים הקצרים המוצגים במוזיאון - מידע באנגלית הניו יורק טיימס, פארק השעשועים של אולפני ג'יבלי ביפן הוא הכי רחוק מפנטזיה, באתר הארץ, 13 במרץ 2023 "Notice - Ghibli Museum, Mitaka". "Sanrio Puroland and Ghibli Museum closing temporarily due to Covid-19".
צפון נורווגיה

צפון נורווגיה (בנורווגית: Nord-Norge) הוא אזור גאוגרפי במדינת נורווגיה המורכב משני המחוזות הצפוניים ביותר של המדינה - נורדלנד וטרומס ופינמרק. אזור צפון נורווגיה כולל כ-9.1% מכלל אוכלוסיית נורווגיה וכ-34.9% מכלל שטחי נורווגיה (אם לא כוללים את שטחי סבאלברד ויאן מאיין). היישובים הגדולים ביותר בצפון נורווגיה כוללים את מו אי ראנה, בודו, נרוויק, הרסטד, טרומסה ואלטה. צפון נורווגיה מתוארת לעיתים רבות כארץ שמש החצות וארץ הזוהר הצפוני. צפונה יותר, באמצע הדרך לקוטב הצפוני, נמצא הארכיפלג הארקטי סבאלברד, אשר במקור לא היה נחשב לחלק מאזור צפון נורווגיה. אזור צפון נורווגיה הוא אזור רב-תרבותי, וגרים בו לא רק נורווגים אלא גם את סאמים-נורווגים, פינים-נורווגיים ואוכלוסיות רוסיות (בעיקר באזור קירקנס). השפה הנורווגית היא השפה הדומיננטית ברוב אזור צפון נורווגיה. צפון נורווגיה, באתר אנציקלופדיה בריטניקה (באנגלית) ערך זה הוא קצרמר בנושא נורווגיה. אתם מוזמנים לתרום לוויקיפדיה ולהרחיב אותו.
יחסי נורווגיה – ערב הסעודית

יחסי נורווגיה–ערב הסעודית הם היחסים הדו-צדדיים שבין ממלכת נורווגיה לבין הממלכה הערבית הסעודית. נורווגיה מחזיקה נציגות דיפלומטית בסעודיה מאז 1961. 15 שנים מאוחר יותר, ב-1976, הוקמה בג'דה שגרירות נורווגית, אשר עברה לריאד ב-1985. לאורך השנים הללו, שמירה על יחסים דו-צדדיים טובים הייתה בראש סדר העדיפויות כדי להמשיך בונה. דיאלוגים בכמה תחומים. מערכת היחסים הדו-צדדית תוגברה על ידי פתיחת השגרירות המלכותית הסעודית באוסלו ב-2012. שתי המדינות משותפות פעולה בתחומים רבים, ובכלל זה בתחום הנפט והאנרגיה. לפי שגרירות נורווגיה גרים בערב הסעודית בערך 230 נורווגים, וקרוב ל-500 נורווגים מוסלמים מבקרים במכה כל שנה. ערב הסעודית מחזיקה בנורווגיה שגרירות באוסלו. נורווגיה מחזיקה בערב הסעודית שגרירות בריאד וקונסוליה בג'דה. מדיה וקבצים בנושא יחסי נורווגיה – ערב הסעודית בוויקישיתוף שגרירות נורווגיה בריאד Norge og Saudi-Arabia, ‏04-08-2020 (בנורווגית)
מ.ק. 624

מ.ק. 624 הוא השם שניתן בצה"ל למכשיר קשר דיגיטלי נייד וידני מתוצרת תדיראן המשדר שמע באפנון תדר, (FM) בתחום התג"מ (תדר גבוה מאוד) (VHF). בגלל מידותיו הקטנות ומשקלו הנמוך, המכשיר משמש כקשר אישי וניתן להשתמש בו כמכשיר יד בעל תצוגה דיגיטלית, מיקרופון ורמקול מובנים, או בנשיאה על הגב בעזרת קופסת פיקוד ואבד"שים. ניתן לחבר אל מכשיר זה מצפין. בתחילת שנות ה-80 החלה הצטיידות של צה"ל במכשיר הקשר הזה. מתח: הסוללה למכשיר היא 12 וולט ליתיום. אל בית באנטנה של המ.ק. ניתן לחבר אנטנת שוט 892 שאורכה הוא 89.2 ס"מ בעזרת מתאם גמיש. ניתן לחבר למ.ק. 624 מגוון מערכות דיבור, אשר הנפוצה שבהן היא מערכת דיבור בצורת אפרכסת המכילה מיקרופון ואוזניה. כמו כן ניתן לחבר אליה קופסת פיקוד ק"פ 624 לשליטה בערוצים. שיעור מ.ק 624, סרטון באתר יוטיוב מ.ק. - מכשיר קשר אביזרי דיבור ושמע אנשיל פפר, מ"ק 77 יוצא משירות: חדל קשקשת ברשת, באתר הארץ, 5 באוגוסט 2009 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מ.ק. 624".